Official Journal L 342 , 30/12/2003 P. 0038 - 0044



Ftehim fil-forma ta’ skambju ta’ ittri rigward l-applikazzjoni proviżorja tal-Protokoll li jimmodifika r-raba’ Protokoll li jippreskrivi l-kondizzjonijiet li għandhom x’jaqsmu mas-sajd provvduti fil-Ftehim dwar is-sajd bejn il-Komunità Ekonomika Ewropea, mill-banda waħda, u l-Gvern tad-Danimarka u l-Gvern Lokali tal-Grenlandja, mill-banda l-oħra, għall-perjodu ta’ l-1 ta’ Jannar 2004 sal-31 ta’ Diċembru 2006 A. Ittra tal-Gvern tad-Danimarka u l-Gvern responsabbli mill-Affarijiet Interni tal-Grenlandja Sinjur, B’riferenza għall-Protokoll, iffirmat fil-25 ta’ Ġunju 2001, li jistabbilixxi l-opportunitajiet tas-sajd u l-kontribuzzjoni finanzjarja għall-perjodu mill-1 ta’ Jannar 2001 sal-31 ta’ Diċembru 2006, u għal-Laqgħa tal-Kumitat Konġunt tas-16 sat-18 ta’ Ġunju 2003, għandi l-unur ngħarrfek li l-Gvern responsabbli mill-Affarijiet Interni tal-Grenlandja huwa lest li japplika l-modifikazzjonijiet għall-Protokoll rigward id-dispożizzjonijiet għal sajd sperimentali, kif stabbilit fil-Protokoll anness, fuq bażi proviżorja b’effett mill-1 ta’ Lulju 2003, sakemm jidħol fis-seħħ, basta li l-Komunità Ewropea hija lesta li tagħmel l-istess. Sabiex jiġu implimentati d-dispożizzjonijiet għal sajd sperimentali, l-awtoritajiet tal-Grenlandja se jikkomunikaw lill-Kummissjoni Ewropea t-tagħrif xjentifiku u l-fatti magħrufa kollha disponibbli (tqassim f’żoni (zoning) osservazzjonijiet, eċċ) qabel is-17 ta’ Ġunju 2003. L-awtoritajiet tal-Grenlandja se jiddeċiedu qabel il-31 ta’ Lulju 2003 l-allokazzjoni ta’ liċenzi u l-kondizzjonijiet magħquda magħha. Il-kondizzjonijiet tekniċi riferiti fl-Anness V mal-Protokoll jistgħu jiġu modifikati permezz ta’ arranġament amministrattiv bejn il-Partijiet. Il-Grenlandja għandha timplimenta riforma strutturali fis-settur tas-sajd u l-Komunità Ewropea se tipprovdi programm ta’ appoġġ fl-estimi bi qbil ma’ l-Artikolu 11(6) tal-Protokoll anness u kif deskritt fid-"Dettalji ta’ Implimentazzjoni għal appoġġ fl-estimi għal politika strutturali fis-settur tas-sajd fil-Grenlandja" annessi ma’ dan l-Iskambju ta’ Ittri. Il-modifikazzjonijiet għar-raba’ Protokoll isegwu l-linji ta’ gwida dikjarati fil-komunikazzjoni mill-Kummissjoni għall-Kunsill u l-Parlament Ewropew dwar struttura integrata għal ftehim ta’ sħubija tas-sajd ma’ pajjiżi terzi (COM/2002) 637 finali). Inkun obbligat jekk tkun tista’ tikkonferma l-ftehim tal-Komunità Ewropea għal din l-applikazzjoni proviżorja. Jekk jogħġbok aċċetta, Sinjur, iċ-ċertezza tal-konsiderazzjoni l-aktar għolja tiegħi. Għall-Gvern tad-Danimarka u l-Gvern responsabblimill-Affarijiet Interni tal-Grenlandja +++++ TIFF +++++ B. Ittra tal-Komunità Ewropea Sinjur, Għandi l-unur ngħarrfek li rċevejt l-ittra tiegħek bid-data ta’ llum, li tinqara kif ġej: "B’riferenza għall-Protokoll, iffirmat fil-25 ta’ Ġunju 2001, li jistabbilixxi l-opportunitajiet tas-sajd u l-kontribuzzjoni finanzjarja għall-perjodu mill-1 ta’ Jannar 2001 sal-31 ta’ Diċembru 2006, u għal-Laqgħa tal-Kumitat Konġunt tas-16 sat-18 ta’ Ġunju 2003, għandi l-unur ngħarrfek li l-Gvern responsabbli mill-Affarijiet Interni tal-Grenlandja huwa lest li japplika l-modifikazzjonijiet għall-Protokoll rigward id-dispożizzjonijiet għal sajd sperimentali, kif stabbilit fil-Protokoll anness, fuq bażi proviżorja b’effett mill-1 ta’ Lulju 2003, sakemm jidħol fis-seħħ, basta li l-Komunità Ewropea hija lesta li tagħmel l-istess. Sabiex jiġu implimentati d-dispożizzjonijiet għal sajd sperimentali, l-awtoritajiet tal-Grenlandja se jikkomunikaw lill-Kummissjoni Ewropea t-tagħrif xjentifiku u l-fatti magħrufa kollha disponibbli (tqassim f’żoni (zoning) osservazzjonijiet, eċċ) qabel is-17 ta’ Ġunju 2003. L-awtoritajiet tal-Grenlandja se jiddeċiedu qabel il-31 ta’ Lulju 2003 l-allokazzjoni ta’ liċenzi u l-kondizzjonijiet magħquda magħha. Il-kondizzjonijiet tekniċi riferiti fl-Anness V mal-Protokoll jistgħu jiġu modifikati permezz ta’ arranġament amministrattiv bejn il-Partijiet. Il-Grenlandja għandha timplimenta riforma strutturali fis-settur tas-sajd u l-Komunità Ewropea se tipprovdi programm ta’ appoġġ fl-estimi bi qbil ma’ l-Artikolu 11(6) tal-Protokoll anness u kif deskritt fid-"Dettalji ta’ Implimentazzjoni għal appoġġ fl-estimi għal politika strutturali fis-settur tas-sajd fil-Grenlandja" annessi ma’ dan l-Iskambju ta’ Ittri. Il-modifikazzjonijiet għar-raba’ Protokoll isegwu l-linji ta’ gwida dikjarati fil-komunikazzjoni mill-Kummissjoni għall-Kunsill u l-Parlament Ewropew dwar struttura integrata għal ftehim ta’ sħubija tas-sajd ma’ pajjiżi terzi (COM/2002) 637 finali). Inkun obbligat jekk tkun tista’ tikkonferma l-ftehim tal-Komunità Ewropea għal din l-applikazzjoni proviżorja." Għandi l-unur li nikkonferma l-ftehim tal-Komunità Ewropea għal din l-applikazzjoni proviżorja. Jekk jogħġbok aċċetta, Sinjur, iċ-ċertezza tal-konsiderazzjoni l-aktar għolja tiegħi. Għan-nom tal-Kunsill tal-Komunità Ewropea +++++ TIFF +++++ -------------------------------------------------- ANNESS DETTALJI TA’ IMPLIMENTAZZJONI GĦAL APPOĠĠ FL-ESTIMI GĦAL POLITIKA STRUTTURALI FIS-SETTUR TAS-SAJD FIL-GRENLANDJA Meta l-Gvern responsabbli mill-Affarijiet Interni tal-Grenlandja ippreżenta l-paper tiegħu dwar pjan ġenerali ta’ azzjoni strutturali ("Viżjoni għall-futur") lill-Parlament fil-ħarifa ta’ l-2000, deher biċ-ċar li ma kienx jinkludi arranġamenti għas-setturi speċifiċi ta’ l-industrija imma aħjar deskrizzjoni ta’ l-istruttura ta’ kondizzjonijiet meħtieġa biex tiġi żviluppata l-industrija tal-Grenlandja ġeneralment fuq il-front internazzjonali. Sadattant, madankollu, qamet ħtieġa għall-formulazzjoni ta’ politika strutturali koerenti għas-settur tas-sajd, parti minħabba li l-karta ta’ ftehim ta’ koalizzjoni tal-kabinett tenfasizza li, ’"… se taħdem għal separazzjoni kummerċjali u politika ta’ l-industrija u l-kumpanniji tagħha permezz ta’ strutturi aktar ċari", u "…s-settur tas-sajd irid isir kummerċjali/li jagħmel il-qligħ", u parti minħabba li s-settur tas-sajd għandu din l-importazzjoni fundamentali għall-ekonomija nazzjonali tal-Grenlandja. Dawn iż-żewġ dikjarazzjonijiet imsemmija hawn fuq jippresupponu li politika strutturali hija formulata għas-settur tas-sajd u li hija rilevanti. Politika strutturali għas-settur tas-sajd se tilħaq ukoll ix-xewqat ta’ l-UE f’konnessjoni ma’ l-appoġġ għall-iżvilupp li l-Gvern responsabbli għall-Affarijiet Interni tal-Grenlandja se jkun qed jerċievi bħala riżultat tal-konklużjoni tal-ftehim ta’ l-appoġġ fl-estimi. Il-ftehim jassumi l-eżistenza ta’ politika koerenti f’ambitu ta’ settur speċifiku fuq skond fit-tul ġenerali, f’dan il-każ is-sajd. Attwalment, il-Gvern responsabbli għall-Affarijiet Interni tal-Grenlandja m’għandux politika koerenti tas-sajd, għalhekk din hija opportunita biex titfassal din il-politika, ukoll. L-għan tal-politika strutturali sostenibbli tas-sajd huwa biex jinħolqu struttura u kondizzjonijiet, li se jipprovdu l-aħjar kondizzjonijiet possibbli għall-industrija u permezz ta’ din il-garanzija tkabbir, impjieg u qligħ kontinwu. F’dan ir-rigward, għandha tiffoka fuq l-industrija tas-sajd, izda għandu jidher fil-perspettiva li l-iżvilupp ta’ setturi oħra ta’ l-industrija huwa daqstant iehor importanti. Il-politika strutturali għas-settur tas-sajd se jiddefinixxi biss indikaturi għall-iżvilupp mixtieq. L-approvazzjoni politika, u l-approvazzjoni l-aktar wiesgħa possibbli, huma ħteġiet assoluti biex tinħoloq politika strutturali b’suċċess għas-settur tas-sajd. Huwa għalhekk ta’ rilevanza assoluta li approvazzjoni politika wiesgħa u b’saħħitha hija wara dawn l-indikaturi li se joħorġu mill-politika li ġejja. Bħal fis-setturi l-oħra kollha koperti mill-politika strutturali ġenerali, huwa importanti li l-appoġġ, politiku kif ukoll amministrattiv, ta’ dan il-ftehim jinżamm matul perjodu twil taż-żmien sabiex tiġi garantita implimentazzjoni kif suppost tal-politika strutturali għas-settur tas-sajd. Huwa għalhekk ta’ importanza assoluta li l-Grenlandja fir-relazzjoni tagħha ma’ l-UE tidher bħala sieħba ta’ koperazzjoni ta’ min joqgħod fuqha ma’ gvern stabbli, eċċ Bhala konkluzjoni, l-għan ġenerali tal-politika futura fis-settur tas-sajd tista’ tiġi formulata kif ġej: "Irridu nakkwistaw il-benefiċċju ekonomiku massimu fuq skond fit-tul tar-risorsi tas-sajd li jeżistu fl-ibħra tal-Grenlandja." Il-politika segwita s’issa iffukat sa grad għoli fuq kwistjonijiet ta’ natura ta’ skond aktar qasir, li minnhom jistgħu jissemmew dawn il-ġejjin: - sussidji inkluża fost oħrajn sistema ta’ prezz minimu, sussidji għall-petrol, sussidji għall-iżvilupp ta’ industrija (ESU), tariffa speċjali għall-industrija tas-sajd fuq l-elettriku u l-ilma, u tmexxija ta’ kapaċita, - il-ħruġ ta’ pussess li fost affarijiet oħra jinkludi: - taħlita tar-rwol ta’ pussess u r-rwol ta’ awtorita, - limitazzjonijiet fuq pussess ta’ kwoti, - limitazzjonijiet fuq aċċess għal liċenzi. Waħda mill-għanijiet hija li tinbidel il-mira fuq il-problemi ta’ l-industrija tas-sajd sabiex il-kunsiderazzjonijiet isiru aktar li jistgħu jitbassru u orjentati fuq skond fit-tul. F’din il-konnessjoni, jridu jiġu enfasizzati l-problemi korrenti li għandhom x’jaqsmu mal-kejl ta’ valuri u qligħ soċjo-ekonomiċi. Hemm ħtieġa għal mudell ekonomiku għas-settur tas-sajd fil-Grenlandja li se jikkontribwixxi kwalitattivament għall-istima ta’ produzzjoni u ġbir soċjo-ekonomiku. Bi qbil mal-prinċipji ta’ tmexxija tajba, il-pjan ta’ azzjoni ta’ politika strutturali ġenerali għandu tliet punti ċentrali li weħidhom u flimkien jilgħabu rwol ċentrali għall-istrateġija u l-iżvilupp fuq skond fit-tul ta’ l-industrija: +++++ TIFF +++++ Bdil u/jew tiġdid ta’ strutturali soċjetaliStrutturi jew qafas aħjar għall-industrija privataŻvilupp ta’ kwalifikazzjonijietIl-problemi u l-isfidi li l-formulazzjoni ta’ politika strutturali għas-settur tas-sajd jirrappreżentaw jitqiegħdu taħt il-punti ċentrali msemmija fuq. Ma hemmx il-bżonn li jinħoloq parallel għall-pjan ta’ azzjoni ġenerali, anke biex jiddaħħal ma’ l-inizjattivi l-oħra ta’ natura ta’ politika strutturali. Rigward il-politika strutturali fil-futur għas-settur tas-sajd, se jkun hemm ħtieġa kontinwa għar-regolament pubbliku ta’ xi tip. Dan se jsir bi qbil mal-leġislazzjoni fl-oqsma tas-sajd, tat-taxxa u tal-finanzi. L-għan huwa li tiġi preżentata proposta għal politika strutturali għas-settur tas-sajd lill-Parlament tal-Grenlandja biex tinqara fit-taqsima tal-ħarifa ta’ l-2004. Skeda ta’ żmien għall-proċess kollu tingħata hawn taħt. Biex tintlaħaq din l-iskeda l-inizjattivi kollha jridu jiġu deskritti sew, waħda waħda, sabiex din il-politika ta’ inizjattivi tiġi implimentata fil-politika strutturali globali għas-settur tas-sajd. Barra minn hekk hija l-intenzjoni tal-Gvern responsabbli għall-Affarijiet Interni li mudell ekonomiku għandu jiġi elaborat u mfassal fl-istess waqt sabiex ikun jista’ jintuża bħala strument biex ikejjel liema inizjattivi jservu lis-soċjeta l-aħjar u biex juru s-sitwazzjoni attwali fis-settur tas-sajd. L-għanijiet li ġejjin japplikaw għall-punti ċentrali tal-politiċi parzjali kollha u għall-politika strutturali fil-ġenerali: 1. l-għanijiet iridu jkunu ċari u li jinkisbu matul iż-żmien; 2. iridu jitkejlu fuq il-bażi ta’ indikaturi definiti minn qabel; 3. iridu jkunu kontrollabbli; u 4. inizjattivi implimentati jew imwettqa jridu jkunu jistgħu jiġu evalwati f’termini ta’ miri. Barra minn hekk, irid jidher biċ-ċar ukoll x’se jkunu l-konsegwenzi jekk l-għanijiet ma jinkisbux fil-limitu ta’ żmien li jingħata. 1. Il-punti ċentrali ta’ politika struttural għas-sajd L-elementi tal-punti ċentrali individwali huma mniżżla f’lista hawn isfel. Din il-lista se tintuża wkoll fil-formulazzjoni tal-qafas għall-formulazzjoni tal-politika kontinwa. 1.1. Tiġdid ta’ strutturi tas-soċjeta Is-settur pubbliku fil-Grenlandja huwa dominanti ħafna fil-firxa globali ta’ industriji minħabba fil-ħafna kumpanniji ta "sidien pubblici u minħabba fil-kondizzjonijiet speċjali ġeografiċi u ekonomiċi fil-Grenlandja fejn is-settur pubbliku jiehu hsieb ta" numru ta’ sussidji u għaniet. Is-settur pubbliku sa grad aktar għoli ħoloq il-qafas għall-iżvilupp tas-soċjeta tal-Grenlandja f’soċjeta ta’ assistenza soċjali moderna. Id-domanda hija, madankollu, jekk is-settur pubbliku għandux jibqa’ jiddomina s-settur tas-sajd. Il-Gvern jemmen li huwa l-waqt li jevalwa x’għandu jkun ir-rwol futur tas-settur pubbliku fl-industrija tas-sajd tal-Grenlandja. Rigward il-politika futura tas-sajd, huwa meħtieġ li tingħata ħarsa lejn dawn l-aspetti li ġejjin: - "logistika": l-għan politiku huwa li jiżgura infrastruttura li tappoġġja l-bżonnijiet bażiċi tan-negozju tal-Grenlandja, inkluż is-sajd, - "pussess": l-għan politiku huwa li jitjiebu l-operati u l-pożizzjoni finanzjarja tal-kumpanniji ta’ l-Affarijiet Interni biex jippermettuhom li jimmaturaw u jiġu privatizzati kollha jew parti minnhom, - "sussidji": l-għan politiku huwa li jitneħħew għal kollox sussidji eżistenti jew jitnaqqsu għal livell li jippromwovi ċ-ċaqliq ta’ l-industrija lejn aktar orjentazzjoni tas-suq. Dan japplika kemm għal sussidji diretti u indiretti inklużi t-tariffi eżistenti ta’ l-industrija tas-sajd fuq l-elettriku u l-ilma, il-prezzijiet minimi ta’ materji primi, għotjiet taż-żejt għal bastimenti u l-iskema eżistenti ta’ appoġġ kummerċjali (ESU), - "twettiq ta’ aktar effiċjenza (streamlining)": l-għan politiku huwa li jitwettaq l-aġġustament strutturali kemm fuq l-art kif ukoll fuq il-baħar b’tali mod li għotjiet pubbliċi u sussidji bejn xulxin jitnaqqsu b’mod sinifikanti. 1.2. Qafas aħjar għall-industrija tas-sajd Il-Gvern responsabbli għall-Affarijiet Interni tal-Grenlandja joħloq, permezz ta’ leġislazzjoni u regolament, oqsfa u kondizzjonijiet għall-industrija tas-sajd. Dan japplika għal oqsma bħal: - "investiment": provvediment ta’ kapitali fir-riskju. Il-qafas li fih aktar kapitali fir-riskju jista’ jiġi provvdut għat-titjib tas-sajd tal-Grenlandja, bil-mira aħħarija li jitnaqqas intervent finanzjarju pubbliku, - "maniġġjar ta’ risorsi": evalwazzjonai tas-sistema eżistenti ta’ kwota u l-miżuri tekniċi ta’ kontroll hija meħtieġa. L-evalwazzjoni trid issir sabiex jinżamm żvilupp sostenibbli tas-sajd, - "parir bioloġiku": fil-qasam ta’ parir bioloġiku l-għan politiku huwa li jitjieb l-għerf xjentifiku tal-biomassa għal ħut u frott tal-baħar permezz ta’ sforzi magħquda, - "żvilupp": l-għan politiku huwa li jinstabu u jiġu żviluppati speċi kummerċjali ġodda inklużi metodi ta’ żvilupp biex jiġu utilizzati dawn ir-risorsi ġodda. Utilizzazzjoni ta’ speċi ġodda fis-sajd se ssir rigward il-prinċipju ta’ żvilupp sostenibbli. Fl-oqsma kollha li jaffettwaw il-possibbiltajiet u l-kondizzjonijiet tal-kumpanniji varji, huwa x-xogħol tal-Gvern li jiġu żgurati oqsfa u kondizzjonijiet tajbin. Il-mira hija biex jiġu żgurati li l-isforzi f’kull waħda minn dawn il-kategoriji huma kordinati biex jinkiseb għan komuni. 1.3. Żvilupp ta’ kwalifiki – edukazzjoni u suq tax-xogħol Il-politika ta’ l-edukazzjoni u s-suq tax-xogħol jilgħabu rwol importanti għall-iżvilupp tas-settur pubbliku kif ukoll is-settur privat fil-Grenlandja. L-abbilta u r-rieda biex wieħed jitgħallem hija kondizzjoni minn qabel jekk l-oqsfa politiċi industrijali jridu jintlaħqu u jiġu utilizzati bl-ahjar mod. Waħda mill-isfidi li jitfaċċa s-sajd hija l-kapacita biex jiġi maniġġjat l-iżvilupp kontinwu meħtieġ ta’ kwalifiki ta’ impjegat matul l-industrija tas-sajd fil-Grenlandja. Il-kondizzjoni minn qabel "żvilupp imsaħħaħ ta’ kwalifiki" hija fost affarijiet oħra maħluqa permezz ta’: - "edukazzjoni u suq tax-xogħol": l-għan politiku huwa li jiġu żgurati l-użu u l-iżvilupp xieraq tal-qawwa tax-xogħol disponibbli fil-Grenlandja. Aġġustamenti strutturali joħolqu l-ħtieġa li l-qawwa tax-xogħol tiġi adattata għal forom mibdula jew ġodda ta’ produzzjoni kemm fuq impjanti bażati fuq l-art u kif ukoll abbord bastimenti tas-sajd. 2. L-estimi tal-Kabinett ta’ l-2004 L-estimi tal-Kabinett ta’ l-2004 se jiġu pubblikati qabel il-bidu ta’ Awissu 2003. Il-qari ta’ l-estimi se sseħħ matul it-taqsima tal-ħarifa ta’ l-2003 tal-Parlament tal-Grenlandja, u l-estimi huma mistennija li jiġu adottati fil-15 ta’ Novembru 2003 jew qabel. L-estimi tal-Kabinett ta’ l-2004 jinkorporaw żieda fl-ammont allokat għal amministrazzjoni fil-qasam kopert mill-Ministeru tas-Sajd, Kaċċa u Agrikoltura. Din iż-żieda hija mistennija li ttejjeb il-possibbiltajiet tal-Ministeru li jagħmel l-evalwazzjonijiet kwalitattivi meħtieġa tal-konsekwenzi ekonomiċi ta’ inizjattivi varji, per eżempju permezz ta’ l-istabbilizzazzjoni, segwiment, manutenzjoni u analiżi ta’ mudelli ta’ ekonomikja tas-sajd kemm fil-Grenlandja kif ukoll fid-dinja kollha. B’żieda ma’ dan, tisħiħ tar-responsabbilitajiet legali tal-Ministeru se jtejjeb il-manteniment tal-Kabinett f’termini ta’ l-aspetti regolatorji ta’ sajd lokali, reġjonali, bilaterali u internazzjonali. 3. Skeda ta’ żmien Ħin | Intestatura | Kummenti | fit-30 ta’ Ġunju 2003. | Appoġġ fl-estimi huwa deċiż | Il-Gvern responsabbli għall-Affarijiet Interni tal-Grenlandja u l-Kummissjoni ta’ l-UE jagħmlu ftehim dwar appoġġ fl-estimi. Il-ftehim huwa deskritt fin-noti ta’ spjegazzjoni għall-estimi tal-Kabinett ta’ l-2004, li jiġu prezentati biss lill-Parlament tal-Grenlandja fit-taqsima tal-ħarifa ta’ l-2003. | Awissu 2003 | Jitwaqqaf steering group | Jitwaqqaf steering group biex jikkordina l-proġett kollu. Il-membri tiegħu jinkludu d-diretturi tad-dipartimenti nvoluti (segretarjat tal-bord, Uffiċċju ta’ Affarijiet Barranin, Dipartiment tal-Finanzi, Dipartiment tas-Sajd, Kaċċa u Biedja, Dipartiment ta’ l-Edukazzjoni, Kultura, Knisja u Xjenza), bil-kap ta’ l-uffiċċju ta’ politika strutturali u l-president tal-gruppi individwali tax-xogħol bħala delegati. Il-membri ta’ l-isteering group jiltaqgħu regolarment u jinżammu aġġornati dwar il-progress li jsir mill-gruppi tax-xogħol. | Awissu 2003 | L-isteering group iwaqqaf tliet gruppi tax-xogħol | Il-pjan imħejji tal-proġett għal politika strutturali għas-settur tas-sajd huwa adottat mill-isteering group. Il-pjan tal-proġett irid jinkludi mill-inqas: Tliet gruppi tax-xogħol dwar il-punti ċentrali1.Tiġdid ta’ strutturi tas-soċjeta;2.Qafas aħjar għall-industrija tas-sajd;3.Żvilupp ta’ kwalifiki | Awissu 2003 | Jinbeda pjanar ta’ seminar ta’ politika tas-sajd | Biex jinkiseb id-dibattitu l-aktar wiesgħa possibbli dwar politika strutturali għat-taqsima tas-sajd ir-riżultati tal-gruppi tax-xogħol jiġu preżentati lill-i stakeholders l-aktar importanti fl-industrija tas-sajd waqt seminar. | L-aħħar ta’ Frar 2004 | Il-gruppi tax-xogħol iwasslu l-abbozz tagħhom għal politika parzjali | Il-gruppi individwali tax-xogħol lestew ix-xogħol tagħhom u fasslu proposta għal politika parzjali dwar is-suġġetti kompriżi mill-punt ċentrali li fih il-grupp tax-xogħol kien qed jaħdem. | Mejju 2004 | Il-Kabinett itella seminar ta’ politika tas-sajd, li fiha jiġi diskuss abbozz ta "politika strutturali għas-sajd" | Is-seminar jinżamm bil-parteċipazzjoni ta’ l-i stakeholders l-aktar importanti fl-industrija tas-sajd. Risposti huma mistiedna għall-prezentazzjonijiet bażati fuq proposti magħmula mit-tliet gruppi tax-xogħol għal politika parzjali. | Awissu 2004 | Proposta għal politika strutturali għas-sajd titwassal lill-Parlament tal-Grenlandja | Il-Kabinett iwassal il-proposta tiegħu għal politika strutturali għat-taqsima tas-sajd fil-Grenlandja biex tinqara matul it-taqsima tal-ħarifa tal-Parlament tal-Grenlandja. | Ħarifa 2004 | Il-qari mill-Parlament tal-Grenlandja tal-proposta għal politika strutturali ghat-taqsima tas-sajd | | Diċembru 2004 | L-ewwel rapport lill-Kummissjoni | Suġġetti li jitkejlu għall-bqija tal-perjodu ta’ ftehim ta’ appoġġ fl-estimi 2005 u 2006 huma speċifikati fir-rapport lill-Kummissjoni. Rigward il-qari politiku tal-proposta tal-Kabinett għal politika strutturali għas-sajd fil-Grenlandja, miri ġodda ħarġu bi qbil mal-prinċipji taz-zona ta’ appoġġ fl-estimi. | Diċembru 2005 | It-tieni rapport lill-Kummissjoni | It-tieni rapport annwali lill-Kummissjoni jkun l-ewwel wiehed b’rapport dwar il-progress ta’ l-inizjattivi implimentati wara l-presentazzjoni tal-politika strutturali tas-sajd. L-evalwazzjoni ta’ inizjattivi mwettqa tista’ tiġi inkorporata wkoll f’dan ir-rapport. | Diċembru 2006 | It-tielet rapport lill-Kummissjoni | It-tielet u l-aħħar rapport fil-Protokoll IV. Ir-rapport isegwi l-inizjattivi implimentati wara l-prezentazzjoni tal-politika strutturali għas-sajd. | --------------------------------------------------